Ikardi PSJdan ketadigan bo‘ldi

Mauro Ikardi mavsum so‘ngida PSJdan ketishga qaror qildi. Bu haqida italiyalik taniqli jurnalist Nikola Skira ma’lum qildi.

Futbolchi Italiyaga qaytishga qaror qilgan. Uning transfer huquqi “Inter”ga tegishli bo‘lib, u mavsum avvalida PSJga ijaraga berilgandi.
Parijliklar sport direktori Leonardo futbolchini to‘liq sotib olish bo‘yicha milanliklar bilan muzokaralarni to‘xtatishga majbur bo‘lgan.
Ikardining xizmatlariga ayni damda “Yuventus” hamda “Real”dan qiziqish bor.
Futbolchi PSJ safida joriy mavsum Liga 1 ning 20 ta o‘yinida qatnashib, 12 ta gol urdi va 3 ta golli uzatmani amalga oshirdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!